Il-festi ta' dari kellhom fatturi għalihom kollha kullimkien. Fil- festi esterni ta' kullimkien, b'eċċezzjonijiet żgħar, kien ikollhom dejjem il-purċissjonijiet, il-logħob tan-nar (li fl-imgħoddi kien ikun aktar bil-maskli), l-armar u mixegħla (li kien ikun bil-friegħi tal-liedna ħajja u bit-tazzi taż-żejt), il-banda (li għall-ewwel kienet bil- flawtijiet, vjolini, tnabar u xi strument ieħor, flimkien jew separatament), ħġejjeġ u t-tiġrijiet, u jekk ikunu postijiet qrib il-baħar kienu jsiru tlielaq tad-dgħajjes u l- ġostra. ' Fi żmienna t-tiġrijiet jew tlielaq m'għadhomx parti mill-festi, għalkemm hemm postijiet u okkażjonijiet fejn jorganizzawhom. Imma fl-imgħoddi, it-tiġrijiet kienu jsiru għax in-nies kienu jmorru għall- festi bil-karrettuni u jinġabru għadd kbir ġmielu ta' nies bil-bhejjem tagħhom. Meta kienu jinġabru n- nies bil-bhejjem, dawn kienu jaslu kmieni, xi drabi wkoll minn lejlet il- festa u meta jinzerta s-sajf jorqdu barra. Kienu jqattgħu l-jum tal-festa jieklu u jgħannu, imma biex jgħaddu ż-żmien kienu jibdew itellqu l- bhejjem tagħhom, li kienu bgħula, żwiemel, dwieb u ħmir. Dawn it-tlielaq tal-bhejjem għall-ewwel kienu spontanji jew deċiżjonijiet tal-mument, imma meta l-festa kienet tkun nazzjonali, bħall-Imnarja, tal-Karmnu fir-Rabat u l-Imdina u San Ġwann Battista l- Belt, meta nies jinġabru aktar, kien jorganizzahom il-gvern, u jingħataw paljijiet jew premjijiet oħra. Tiġrijiet fil-Festi ta' l-Imgħoddi Fost il-festi li fihom kienu jsiru t-tiġrijiet tal-bhejjem kien hemm dik tal-Konti Ruġġieru fir-Rabat, ta' Lapsi (bħal fl-1778).i ħallas għaliha l-Gran Mastru, ta' Sant'Elena f'Birkirkara fejn kienu jsiru wkoll it-tlielaq ta' l-irġiel, ta' Santu Rokku fis-16 ta' Awissu minn wara l-pesta ta' l-1592-3, minn barra oħrajn f'Malta. F'Għawdex kienu jsiru f'Sannat, Kerċem, il-Qala, in- Nadur, ix-Xewkija, Għajnsielem u nhar Santa Marija taċ-Ċittadella f'Għawdex. ' Meta Gran Mastru kien jieħu l- pussess simboliku ta' l-Imdina kienu jsiru t-tiġrijiet, bħal meta De Vilhena nħatar u daħal l-Imdina fl- 1722, De Rohan fl-1775 u Hompesch, li laħaq fl-1797. Kienu jsiru tiġrijiet ukoll f'okkażjonijiet speċjali, bħal meta l-Ewropa rebħet lil Napuljun f'Mejju 1814, il-Belt, meta l- Franċiżi, waqt l-okkupazzjoni tagħhom ta' Malta fl-1798, iċċelebraw fl-14 ta' Lulju, ir-rebħa fuq il-Bastilja fir-rivoluzzjoni tagħhom ta' l-1789, u meta l- gvernatur Maitland għamel żjara f'Għawdex fl-1814. It-tiġrijiet kienu jsiru wkoll fil-festi ta' meta isqof ġdid jieħu l-pussess, bħal meta Bartolomeo Rull daħal fl-Imdina fl- 1758, meta Francesco Saverio Caruana nħatar isqof fl-1832, u meta Michele Francesco Buttigieg sar isqof u rritorna f'Għawdex minn Ruma fl-1863. F'Tas-Sliema kienu jsiru tiġrijiet f'xi festi u okkażjonijiet oħra. Meta fl-1881. fil-Belt' saret l- Inkurunazzjoni tal-Madonna tal- Karmnu, f'Tas-Sliema saru festi speċjali. It-tiġrijiet kienu ntgħoġbu u baqgħu jsiru għal diversi snin mix-Xatt lejn il-Gżira, u wara f'Ta' Xbiex, u fl-aħħar baqgħu jsiru biss fl-Imdina bħalma kienu jsiru fl- antik. Imma f'Tas-Sliema diġà kienu jsiru festi f'Tal-Karmnu qabel l-1881. Fix-Xatt kienu jsiru wkoll tiġrijiet fil-festi ta' f'Otto Settembre jew il-Vitorja (bħala eżempju, fl- 4889) minħabba li kien hemm każin tal-banda msemmi b'titolu tal- kavallieri. Din il-festa, għalkemm kienet ilha ssir minn wara l-Assedju l-Kbir ta' l-1565, ġiet dikjarata nazzjonali biss mill-1922, wara li Malta kellha l-gvern tagħha fl-1921. Fil-festa ta' Stella Maris ukoll ġieli organizzaw tlielaq tal-bhejjem. Okkażjonijiet speċjali oħra f'Tas-Sliema li fihom saru t-tiġrijiet kienu meta fl-1902 saret l- Inkurunazzjoni tar-Re Dwardu VII, u meta f'Ghar id-Dud kien hemm iċ-Ċirklu jew kummiedja, kif konna ngħidulha, stil western, ta' l-hekk imsejjaħ Bill Codv, u ż-żiemel li rikeb għall-okkażjoni ibnu ż-żgħir kien ħa l-ewwel. i Festa 2003 p'qaħ)